ນັກຄົ້ນຄວ້າຈີນ ເວົ້າວ່າ ຈີນສຳຫຼວດ ທະເລຈີນໃຕ້ ເພື່ອວິທະຍາສາດ ບໍ່ແມ່ນ ອະທິປະໄຕ 
ເຮືອດໍານໍ້າທະເລເລິກລໍານຶ່ງ ແລະເຄືອຂ່າຍສັງເກດການ ຢູ່​​ໃຕ້ພື້ນນໍ້າ ​ທີ່​ສ້າງ​ຂຶ້ນ ​ໂດຍ​ນັກວິທະຍາສາດ​ຈີນ ຈະ​ເກັບ​ກໍາ​ເອົາ​ຂໍ້​ມູນ ​ຢູ່​ທະ​ເລ​ທີ່​​ເລິກ​ທີ່​ສຸດ ​ຂອງ​ໂລກ.
ນັກຄົ້ນຄວ້າ ຈາກສະຖາບັນຂອງລັດຖະບານຈີນແຫ່ງນຶ່ງ ເວົ້າວ່າ ຈີນກໍາລັງໃຊ້ເທັກ ໂນໂລຈີທີ່ກ້າວໜ້າ ເພື່ອຮັບໃຊ້ຜົນປະໂຫຍດພາຍໃນປະເທດ ຫລາຍກວ່າເພື່ອສົ່ງ ເສີມການອ້າງເອົາອະທິປະໄຕຢູ່ໃນທະເລທີ່ມີການຂັດແຍ້ງກັນ ທ່ານ Lin Qi, ຜູ້ຊ່ວຍນັກຄົ້ນຄວ້າ ທີ່ສະຖາບັນສຶກສາ ກ່ຽວກັບທະເລຈີນໃຕ້ ແຫ່ງຊາດ ຢູ່ແຂວງ Hainan ເວົ້າວ່າ ເຮືອດໍານໍ້າທະເລເລິກລໍານຶ່ງ ແລະເຄືອຂ່າຍສັງເກດການຢູ່ ໃຕ້ພື້ນນໍ້າ ທີ່ສ້າງຂຶ້ນໂດຍນັກວິທະຍາສາດຈີນ ຈະເກັບກໍາເອົາຂໍ້ມູນຢູ່ທະເລທີ່ເລິກທີ່ ສຸດຂອງໂລກ ເພື່ອວ່າອາດຈະໃຊ້ໃນການຂຸດຄົ້ນແຮ່ທາດ ທ່ານ Lin ທີ່ສະຖາບັນຂອງທ່ານ ຢູ່ໃຕ້ການປົກຄອງຂອງລັດຖະບານກາງນັ້ນ ໃຫ້ຄວາມ ເຫັນເພີ້ມເຕີມວ່າ "ເຮົາສາມາດເວົ້າໄດ້ວ່າ ການເຮັດແນວນັ້ນແມ່ນຊ່ວຍປົກປ້ອງເຂດອໍາ ນາດອະທິປະໄຕ ຂອງພວກເຮົາໄດ້ ສ່ວນໃດສ່ວນນຶ່ງ ແຕ່ວ່າ ທີ່ຈິງແລ້ວ ເປົ້າໝາຍຂອງ ການສ້າງໂຄງການເຫຼົ່ານີ້ ຕົ້ນຕໍບໍ່ແມ່ນ ເພື່ອສະແດງໃຫ້ເຫັນເຖິງການອ້າງເອົາດິນແດນ ດັ່ງກ່າວເລີຍ " ທ່ານ Lin ກ່າວຢູ່ໃນການໃຫ້ສໍາພາດກັບວີໂອເອວ່າ ເທັກໂນໂລຈີນີ້ ຈະສໍາຫລວດເບິ່ງ ບ່ອນເປັນຫລຸບໂນນ ແລະເປັນຄູຕ່າງໆ ຢູ່ພື້ນທະເລ ຊຶ່ງລວມທັງ ບ່ອນຫລຸບໂນນ ແລະ ຄູຈໍານວນນຶ່ງຢູ່ທະເລຈີນໃຕ້ ແລະທະເລຈີນຕາເວັນອອກ ຈີນກ່າວອ້າງເອົາຫລາຍກວ່າ 90 ເປີເຊັນຂອງເນື້ອທີ່ໃນເຂດທະເລຈີນໃຕ້ ຊຶ່ງໄປກວາມເອົາເຂດນ່ານນໍ້າ ທີ່ບຣູໄນ, ມາເລເຊຍ, ຟີລິບປິນ, ໄຕ້ຫວັນ ແລະຫວຽດນາມຕ່າງກໍເອີ້ນວ່າ ເປັນຂອງຕົນນັ້ນ ຍີ່ປຸ່ນ ແລະຈີນ ໄດ້ຜິດຖຽງກັນໃນການຍາດເອົາບາງສ່ວນ ຂອງເຂດທະເລຈີນຕາເວັນອອກ ຢ່າງໃດກໍຕາມ ພວກນັກຄົ້ນຄວ້າຈາກສະຖາບັນຂອງລັດຖະບານ ມັກຈະໃຫ້ ຄວາມເຫັນ ທີ່ສະທ້ອນເຖິງທັດສະນະຂອງລັດຖະບານຈີນ